ครึ่งบ่าย…ไม้สั้น – บล.คันทรี่ กรุ๊ป
ครึ่งบ่าย...ไม้สั้น - บล.คันทรี่ กรุ๊ป
4 พ.ย. 2558

สรุปตลาดภาคเช้า
ตลาดภาคเช้าตลาดปรับตัวบวก ในทิศทางเดียวกันกับตลาดรอบบ้าน โดยตลาดในเอเชียได้โมเมนตัมบวกจากที่จีนเตรียมเชื่อมโยงการซื้อขายระหว่งตลาดหุ้นเสิ่นเจิ้น และตลาดหุ้นฮ่องกง สำหรับกลุ่มที่ปรับตัวขึ้นโดดเด่นในภาคเช้าคือหุ้นกลุ่มพลังงาน ซึ่งได้ปัจจัยบวกจากราคาน้ำมันดิบ WTI ที่ปรับเพิ่มขึ้นวานก่อน 3.8% ปิดการซื้อขายภาคเช้าดัชนีปิดที่ระดับ 1,421.30 จุด บวก +8.68 จุด ด้วยมูลค่าซื้อขาย 2.1 หมื่นล้านบาท
แนวโน้ม ภาคบ่าย
คาดดัชนีมีแนวโน้มเคลื่อนไหวในกรอบแคบ โดยเราคาดหมายการยืนระดับในแดนบวก จากแรงสนับสนุนของราคาน้ำมันดิบที่แข็งแรง สำหรับปัจจัยที่ให้จับตาในภาคบ่ายคือผลการประชุม กนง. โดยเราคาดหมายการคงอัตราดอกเบี้ย อย่างไรก็ตาม หากมีการลดอัตราดอกเบี้ย เราแนะนำให้เก็งกำไรหุ้นกลุ่มอสังหาริมทรัพย์
วิเคราะห์ทางเทคนิค
VTE  ราคาปิด 3.64 บาท
แนวรับ 3.60 บาท   แนวต้าน 3.80 บาทแนว cut loss หากใกล้จะหลุด 3.54 บาท
กราฟ VTE  เริ่มฟอร์มตัวอีกครั้งหนึ่ง หลังจากลงมาทดสอบแนว bottom เดิมและมีการดีดตัวขึ้น เข้าสู่รูปแบบ bottom out โดย Stoch เกิดการโค้งตัวขึ้นในรูปแบบ Positive Divergence ซึ่งจะทำให้ราคาหุ้นปรับตัวสูงขึ้น และเมื่อผ่าน 3.70 บาท จะเกิด Follow buy signal ตามมา  แนะนำซื้อเก็งกำไร
เด็กแนว
UAC ว่าด้วยเรื่องเหมืองโปรแตชทีชัยภูมิมีมูลค่าหลายหมื่นล้านบาท โดย TRC เข้าไปถือในสัดส่วน 14%  แต่สิ่งที่นักลงทุนควรจะทราบเพิ่มเติมก็คือยุคบุกเบิกนั้น ผู้บริหารสูงสุดของ UAC เคยเป็นผู้บริหารเหมืองดังกล่าวนี้ และน่าจะมีการถือหุ้นไว้บางส่วนด้วยหรือไม่ ดังนั้น ในอาจเกิดสัมพันธภาพในเรื่องของการร่วมธุรกิจกันในอนาคต ที่ TRC เข้าไปถือเหมืองนี้ หรือรับงานจากเหมืองนี้เช่นกัน  มูลค่างานก่อสร้างนั้นสูงถึง 3 หมื่นล้านบาท และรายได้ต่อปีกว่า 1 หมื่นล้านบาท ในอนาคตต้องจดทะเบียนเข้าตลาด เพื่อใช้เป็นทุนหมุนเวียน ดังนั้น ใครถือหุ้นตัวนี้ล้วนแล้วแต่มีความสำคัญอย่างมาก จึงน่าจับตาความเคลื่อนไหวของ UAC จากนี้ไป
ซึ่งไม่เพียงแต่เรื่องของโปรแตชอย่างเดียว แต่เรื่องของ solar farm 800 mw ที่เปิดให้มีการขอใบอนุญาตนั้น เป็นสิ่งที่บริษัทมีเป้าหมายในการได้โรงไฟฟ้าแบบนี้มาเหมือนกัน เป้าหมายถึงปีหน้าวางไว้ระดับ 100 mw จะได้จากที่ไหนก็สุดแท้แต่ UAC ซึ่งเป็นเจ้าแห่งโรงไฟฟ้าชีวมวลมีความถนัดการทำไฟฟ้าอยู่แล้วจึงไม่ยากเลยที่จะได้งานเพิ่มจากนี้ไป
สัญญาณเทคนิค เห็นกราฟ week กำลังพลิกม้วนตัว แบบ turnaround  โดยแนว minor uptrend นี้มีเป้าหมายการขึ้นที่ 7.40 บาท สนับสนุนการขึ้นโดย Stoch และหากผ่านแนวตรงนี้ไปได้จะยืนยันรูปแบบ U-curve ในอนาคตที่ระดับ 8 บาทต่อไป  ตอนนี้จับทาง จับจังหวะตามรอบไปก่อน